তবে ব্র্যাক বিশ্ববিদ্যালয়ের সাবেক উপাচার্য পরিবেশ বিশেষজ্ঞ আইনুন নিশাত মনে করেন, বিশ্বব্যাংকের এই প্রতিবেদন নিয়ে ভয় পাওয়ার কিছু নেই। পরিস্থিতি মোকাবেলায় বাংলাদেশের প্রস্তুতি অনেকটা এগিয়েছে। বাংলাদেশ ২০০৯ সালে ক্লাইমেট চেইঞ্জ স্ট্রাটেজি অ্যান্ড অ্যাকশন প্ল্যান তৈরি করেছে। উপকূলীয় এলাকার বাঁধগুলোর উচ্চতা বাড়ানোর কাজ শুরু হয়েছে। তিনি বলেন, ৩০ বছর বা ১০০ বছর পরে কী হবে, এর কোনো নির্দিষ্ট ধারা নেই। গবেষক ও বিশেষজ্ঞরা কিছু অ্যাজাম্পশনের ভিত্তিতে অনেক কথা বলেন। সেসব কথায় আতঙ্কিত হওয়ার কিছু নেই। জলবায়ু পরিবর্তনজনিত ঝুঁকি ও বৈশ্বিক উষ্ণায়নে বাংলাদেশের অবস্থান অভিন্ন। পৃথিবীর সব দেশেরই এ ঝুঁকি রয়েছে। সব দেশের যে পরিণতি বাংলাদেশেরও তাই হবে।